
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1113 


16 Δεκεμβρίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Έγκριση Κανονισμού Υποτροφίας εις μνήμην ΑΝΔΡΕΑ Γ. 

ΠΑΠΑΝΔΡΕΟΥ. 1 

Παράταση προθεσμίας υποβολής αιτήσεων από τους σει¬ 
σμόπληκτους του 1995 στους Νομούς Γρεβενών και 

Κοζάνης. 2 

Συμπλήρωση της αριθ. ΙΒ/6722/29.8.96 (ΦΕΚ 794/Β7 
29.8.96) κοινής υπουργικής απόφασης «μεταφορά μα¬ 
θητών Π/θμιας και Δ/θμιας Εκπ/σης». 3 

Αδεια κατοχής Β' θέσης. 4 

Προκήρυξη θέσης του Προέδρου Διοικητικού Συμβουλίου 

- Διευθύνοντα Συμβούλου της Ελληνικής Ραδιοφωνίας 

- Τηλεόρασης Α.Ε. (ΕΡΤ Α.Ε.). 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 40652/676 (1) 

Έγκριση Κανονισμού Υποτροφίας εις μνήμην ΑΝΔΡΕΑ Γ. 
ΠΑΠΑΝΔΡΕΟΥ. 


Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Το άρθρο 1 του Ν .Δ. 4356/1964 «περί μετονομασίας του 
Κέντρου Οικονομικών Ερευνών εις Κέντρο Προγραμματισμού 
και Οικονομικών Ερευνών (ΚΕΠΕ) κ.λπ.». 

β) Το άρθρο 1 του Β.Δ. 445/1961 (ΦΕΚ 112/Α), όπως τρο¬ 
ποποιήθηκε με το Π.Δ. 632/1979 (ΦΕΚ 187/Α). 

γ) Το Ν. 1558/1984 «Κυβέρνηση και Κυβερνητικά Όρ¬ 
γανα», όπως ισχύει σήμερα. 

δ) Το Π.Δ. 138/1993 «Οργανισμός Υπουργείου Εθνικής Οι¬ 
κονομίας». 

2. Το αριθ. 1304/489/2.12.1996 έγγραφο του ΚΕΠΕ, το 
οποίο αναφέρεται στην έγκριση του Δ.Σ. για κανονισμό Υπο¬ 
τροφίας εις μνήμην Ανδρέα Γ. Παπανδρέου, αποφασί¬ 
ζουμε: 

Εγκρίνουμε τον Κανονισμό Υποτροφίας εις μνήμην ΑΝ¬ 
ΔΡΕΑ Γ. ΠΑΠΑΝΔΡΕΟΥ, όπως αυτός καταρτίσθηκε από το 
Διοικητικό Συμβούλιο και εγκρίθηκε στην αριθ. 8/4.11.1996 
(θέμα 3ο) Συνεδρίασή του, και που έχει ως εξής: 

Κανονισμός Υποτροφίας ΚΕΠΕ 
Εις μνήμην ΑΝΔΡΕΑ Γ. ΠΑΠΑΝΔΡΕΟΥ 

Αρθρο 1 

Γ ενικές διατάξεις. 

Στη μνήμη του Ανδρέα Γ. Παπανδρέου, πρώτου Προέδρου 
του Διοικητικού Συμβουλίου του ΚΕΠΕ και Γ ενικού Επιστημο¬ 
νικού Διευθυντή αυτού, θεσπίζεται υποτροφία, που θα χορη¬ 


γείται από το ΚΕΠΕ, για την απόκτηση μεταπτυχιακού τίτλου 
σπουδών στην οικονομική επιστήμη σε χώρα του εξωτερικού 
και υπό τους όρους και προϋποθέσεις του παρόντος Κανονι¬ 
σμού. 

Αρθρο 2 

Χορήγηση υποτροφίας. 

Η υποτροφία του προηγούμενου άρθρου χορηγείται μια 
φορά κάθε χρόνο, ή κάθε δεύτερο χρόνο, με απόφαση του 
Διοικητικού Συμβουλίου του ΚΕΠΕ, ύστερα από εισήγηση της 
Εκπαιδευτικής Επιτροπής, στον υποψήφιο που συγκεντρώνει 
το μεγαλύτερο βαθμό σε διαγωνισμό που διεξάγεται το πρώτο 
τρίμηνο κάθε έτους, λαμβανομένου υπόψη και του βαθμού 
του πτυχίου του υποψηφίου κατά τα ειδικότερα οριζόμενα 
στην απόφαση του Διοικητικού Συμβουλίου. 

Αρθρο 3 

Διάρκεια και ποσό υποτροφίας. 

1. Η διάρκεια της υποτροφίας ορίζεται κατά περίπτωση, 
ανάλογα με τον επιδιωκόμενο τίτλο σπουδών, μέχρι τέσσερα 
(4) έτη, με απόφαση του Διοικητικού Συμβουλίου του ΚΕΠΕ, 
ύστερα από εισήγηση της Εκπαιδευτικής Επιτροπής. 

2. Το ύψος της υποτροφίας ορίζεται μέχρι του ποσού του 
1.500.000 δρχ. ετησίως, και το αντίτιμο ενός αεροπορικού ει¬ 
σιτηρίου για τη χώρα του εξωτερικού της μετεκπαίδευσης του 
υποτρόφου μετ’ επιστροφής, κάθε χρόνο. 

Το ποσό της υποτροφίας μπορεί ν’ αναπροσαρμόζεται 
κάθε χρόνο, με απόφαση του Διοικητικού Συμβουλίου του 
ΚΕΠΕ, μέχρι του ύψους του ετήσιου πληθωρισμού. 

Αρθρο 4 

Προσόντα και κωλύματα υποψηφίων. 

1. Οι υποψήφιοι υπότροφοι πρέπει να είναι ελληνικής ιθα¬ 
γένειας, να είναι κάτοχοι πτυχίου οικονομικού τμήματοςΑ.Ε.Ι. 
της ημεδαπής ή ισοτίμου Α.Ε.Ι. της αλλοδαπής, να γνωρίζουν 
πλήρως την ξένη γλώσσα της χώρας στο πανεπιστήμιο της 
οποίας θα μετεκπαιδευτούν, να μην έχουν υπερβεί το 30ό 
έτος της ηλικίας τους, να είναι υγιείς, να μην έχουν καταδικα¬ 
στεί για αδικήματα που αποτελούν κώλυμα διορισμού σε δη¬ 
μόσια θέση και οι άνδρες να έχουν εκπληρώσει τις στρατιωτι¬ 
κές υποχρεώσεις τους ή να έχουν νόμιμα απαλλαγεί από αυ¬ 
τές ή να έχουν τύχει αναβολής κατάταξης και εφόσον ο χρό¬ 
νος που απομένει για τη στράτευση επαρκεί για την ολοκλή¬ 
ρωση των μεταπτυχιακών σπουδών. Υποψήφιοι υπότροφοι 
δεν μπορεί να είναι υπάλληλοι του ΚΕΠΕ. 

2. Με απόφαση του Διοικητικού Συμβουλίου και κατά την 
απόλυτη κρίση αυτού μπορεί ν’ αποκλειστεί από το διαγωνι¬ 
σμό υποψήφιος και εφόσον κριθεί επιτυχών να μη χορηγηθεί 
σ’ αυτόν υποτροφία, εφόσον έχει επαρκή οικονομικά μέσα. 

Αρθρο 5 

Προκήρυξη υποτροφίας και εξεταστέα μαθήματα. 

1. Το Διοικητικό Συμβούλιο του ΚΕΠΕ, ή ο εξουσιοδοτημέ¬ 
νος από αυτό Επιστημονικός Διευθυντής, προβαίνει στην 
προκήρυξη της υποτροφίας, περίληψη της οποίας δημοσιεύ- 

εται από δύο (2) φορές σε δύο (2) ημερήσιες εφημερίδες της 
Αθήνας, από τις οποίες η μία είναι οικονομική και σε μία ημε¬ 
ρήσια εφημερίδα της Θεσσαλονίκης. Η πρώτη δημοσίευση γί¬ 
νεται στο πρώτο 1 δήμερο του Σεπτεμβρίου και η δεύτερη στο 
πρώτο 1 δήμερο του Οκτωβρίου που γίνεται η προκήρυξη. 

2. Η εξέταση είναι γραπτή στα μαθήματα: α) της Οικονομι¬ 
κής Ανάλυσης, και β) της Στατιστικής. Υποψήφιος που συγκε¬ 
ντρώνει μέσο όρο βαθμολογίας κατώτερο του 14 με άριστα το 
20, δεν μπορεί να θεωρηθεί επιτυχών. 

Αρθρο 6 

Υποβλητέα δικαιολογητικά και διαδικασίες 
διαγωνισμού. 

1. Οι υποψήφιοι που επιθυμούν να λάβουν μέρος στο δια¬ 
γωνισμό πρέπει να υποβάλλουν σχετική αίτηση στο Τμήμα 
Προσωπικού του ΚΕΠΕ εντός αποκλειστικής προθεσμίας 4δ 
ημερών από την τελευταία κατά το προηγούμενο άρθρο δη¬ 
μοσίευση της περίληψης της προκήρυξης, συνυποβάλλοντας 
συγχρόνως: 

α) Επικυρωμένο αντίγραφο πτυχίου, 
β) Επικυρωμένο φωτοαντίγραφο του δελτίου αστυνομικής 
τους ταυτότητας. 

γ) Το απαιτούμενο κατά νόμο πιστοποιητικό, από το οποίο 
να προκύπτει η πλήρης γνώση της γλώσσας της ξένης χώρας 
στο πανεπιστήμιο της οποίας θα μετεκπαιδευτούν, 
δ) Βιογραφικό σημείωμα. 

2. Ο τρόπος διενεργείας του διαγωνισμού, η βαθμολόγηση 
των υποψηφίων, η κατάρτιση του πίνακα επιτυχίας των υπο¬ 
ψηφίων και κάθε άλλη λεπτομέρεια, καθορίζονται, ύστερα 
από εισήγηση της Εκπαιδευτικής Επιτροπής, με απόφαση 
του Διοικητικού Συμβουλίου του ΚΕΠΕ, με την οποία ορίζεται 
η Εξεταστική Επιτροπή στην οποία μπορεί να συμμετέχουν 
Καθηγητές Οικονομικών Τμημάτων Πανεπιστημίων και Ερευ¬ 
νητές Κέντρων Οικονομικών Ερευνών της ημεδαπής. 

Άρθρο 7 

Υποβλητέα δικαιολογητικά για την έναρξη υποτροφίας 
και αποκλεισμός υποψηφίων. 

1. Ο υποψήφιος που πέτυχε στο διαγωνισμό, οφείλει, 
εντός 20 ημερών από τη σχετική ανακοίνωση της επιλογής 
του ως υποτρόφου για την έναρξη της υποτροφίας του, να 
υποβάλει στο τμήμα Προσωπικού του ΚΕΠΕ: 

α) Αντίγραφο ποινικού του μητρώου, 
β) Πιστοποιητικό πρωτοβάθμιας Υγειονομικής Επιτροπής 
για την κατάσταση της υγείας του, και 
γ) Ο άντρας, πιστοποιητικό της στρατολογικής Αρχής, από 
το οποίο να προκύπτει ότι έχει εκπληρώσει τις στρατιωτικές 
του υποχρεώσεις, ή έχει απαλλαγεί τούτων νομίμως ή έχει λά¬ 
βει αναβολή κατάταξης. 

δ) Αναλυτικό πρόγραμμα των μεταπτυχιακών σπουδών, το 
οποίο πρέπει να είναι στα πλαίσια του γνωστικού αντικειμένου 
για το οποίο χορηγείται η υποτροφία. 

ε) Δήλωσή του για το μεταπτυχιακό τίτλο σπουδών, που 
επιδιώκεται η απόκτησή του κατά τη διάρκεια της μετεκπαί¬ 
δευσης. 

στ) Βεβαίωση του Πανεπιστημίου της αλλοδαπής, ότι έγινε 
αποδεκτός, ως τακτικός πλήρους φοίτησης μεταπτυχιακός 
σπουδαστής. 

2. Σε περίπτωση αποκλεισμού επιτυχόντος υποψηφίου ή 
μη αποδοχής εκ μέρους του της υποτροφίας, καλείται ο κατά 
σειρά δεύτερος στον πίνακα επιτυχίας και τούτου αποκλεισ¬ 
μένου ή μη αποδεχομένου την υποτροφία, ο τρίτος κ.ο.κ. μέ- 
χρις εξαντλήσεως του πίνακα, εφαρμοζομένων κατά τα λοιπά 
των διατάξεων της προηγουμένης παραγράφου. 

Άρθρο 8 

Όροι υποτροφίας. 

1. Ο υποψήφιος που έτυχε υποτροφίας, οφείλει να υπο¬ 
γράψει ειδική σύμβαση με το ΚΕΠΕ, στην οποία θα ορίζονται 
οι παρακάτω ενδεικτικά αναφερόμενες υποχρεώσεις του, 
ήτοι: 

α) Να μην παρεκκλίνει από το πρόγραμμα μετεκπαίδευσης 
που εγκρίθηκε από το Διοικητικό Συμβούλιο, χωρίς την 
έγκριση της Εκπαιδευτικής Επιτροπής, 
β) Να αφοσιωθεί ουσιαστικά καθόλη τη διάρκεια της υπο¬ 


τροφίας στις μεταπτυχιακές του σπουδές και να μην ασχολεί- 
ται με έργα που προκαλούν προσκόμματα και καθυστερήσεις 
στην ομαλή εξέλιξη της μετεκπαίδευσής του. 

γ) Να υποβάλλει τακτικά αναλυτικές εκθέσεις σπουδών, 
που θα συνοδεύονται από επίσημα πιστοποιητικά. 

Το Διοικητικό Συμβούλιο, με απόφασή του, ύστερα από ει¬ 
σήγηση της Εκπαιδευτικής Επιτροπής, μπορεί να προβεί στην 
ανάκληση ή διακοπή της υποτροφίας, αν παραβιαστεί κά¬ 
ποιος από τους παραπάνω όρους ή για άλλο σπουδαίο λόγο. 

2. Ο υπότροφος οφείλει να επιστρέφει στην Ελλάδα και να 
παραμείνει σ’ αυτή επί τόσο διάστημα, όσο διάρκεσε η υπο¬ 
τροφία του, ασκώντας έργο που αντιστοιχεί στην ειδίκευση 
για την οποία μετεκπαιδεύτηκε. 

Με απόφαση του Διοικητικού Συμβουλίου μπορεί να παρα- 
ταθεί η προσωρινή παραμονή στο εξωτερικό του υποτρόφου, 
στην περίπτωση που δεν είναι εφικτή επαγγελματική του 
εγκατάσταση στην Ελλάδα, ή όταν, μετά τη λήξη της υποτρο¬ 
φίας, η ολοκλήρωση του προγράμματος μετεκπαίδευσης 
απαιτεί την παραμονή του στο εξωτερικό. 

Σε περίπτωση που παραβιασθεί ο όρος της παρούσας πα¬ 
ραγράφου, με απόφαση του Διοικητικού Συμβουλίου, ύστερα 
από εισήγηση της Εκπαιδευτικής Επιτροπής, καταλογίζεται 
σε βάρος του υποτρόφου το σύνολο ή μέρος κατά περίπτωση 
του ποσού της υποτροφίας, που εισπράττεται σύμφωνα με τις 
διατάξεις του νόμου περί εισπράξεως των δη μοσίων εσόδων. 

Άρθρο 9 

Καταβολή υποτροφίας και εποπτεία υποτρόφου. 

1. Το ποσό της ετήσιας υποτροφίας καταβάλλεται στον 
υπότροφο σε δύο ή περισσότερες δόσεις κατά τα ειδικότερα 
οριζόμενα στην σχετική απόφαση του Διοικητικού Συμβου¬ 
λίου. 

2. Ο υπότροφος, κατά τη διάρκεια της υποτροφίας, τελεί 
υπό την εποπτεία μέλους της Εκπαιδευτικής Επιτροπής, ή 
άλλου στελέχους του Κύριου Επιστημονικού Προσωπικού του 
ΚΕΠΕ, που ορίζεται με απόφαση του Διοικητικού Συμβου¬ 
λίου, ύστερα από εισήγηση της Εκπαιδευτικής Επιτροπής. 

3. Το μέλος ή το στέλεχος που εποπτεύει τον υπότροφο 
ενημερώνει ανελλιπώς για την πορεία της μετεκπαίδευσης 
του υποτρόφου την Εκπαιδευτική Επιτροπή και αυτή, αν 
υπάρχει περίπτωση, εισηγείται συναφώς στο Διοικητικό Συμ¬ 
βούλιο για τη λήψη απόφασης. 

Άρθρο 10 
Τελικές διατάξεις. 

1. Κάθε λεπτομέρεια για την εφαρμογή του παρόντος κα¬ 
νονισμού, η ερμηνεία των διατάξεων αυτού, καθώς και μη 
προβλεπόμενες από αυτόν λεπτομέρειες ρυθμίζονται με 
αποφάσεις του Διοικητικού Συμβουλίου του ΚΕΠΕ, ύστερα 
από εισήγηση της Εκπαιδευτικής Επιτροπής. 

2. Με τον παρόντα κανονισμό δεν θίγονται οι διατάξεις του 
Κανονισμού Υποτροφιών του ΚΕΠΕ και του Κανονισμού Εκ¬ 
παιδευτικών και Ερευνητικών Αδειών (ΚΕΕΑ) του προσωπι¬ 
κού του ΚΕΠΕ, που έχουν κυρωθεί με τις αριθ. 1645/696/69 
και ΔΙΟΝΟΣΕ 429/Α/308/87 αποφάσεις του Υπουργού Συ¬ 
ντονισμού και Εθνικής Οικονομίας, όπως αυτές ισχύουν σή¬ 
μερα. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 10 Δεκεμβρίου 1996 

Ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 

-♦- 

Αριθ. οικ/5537/ΤΠ 32.1 (2) 

Παράταση προθεσμίας υποβολής αιτήσεων από τους σεισμό¬ 
πληκτους του 1995 στους Νομούς Γρεβενών και Κοζάνης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Την από 28.7.78 Πράξη Νομοθετικού Περιεχομένου 
«περί αποκαταστάσεως ζημιών εκ σεισμών του 1978 εις πε¬ 
ριοχή Βορείου Ελλάδος κ.λπ.», όπως αυτή κυρώθηκε, τροπο- 

ποιήθηκε και συμπληρώθηκε με τους Νόμους 867/79,1048/ 
80, 1133/81 και 1190/81. 

2. Τη 242/6.6.95 Πράξη του Υπουργικού Συμβουλίου (ΦΕΚ 
104/Α77.6.95) για την αποκατάσταση των ζημιών που προ- 
κλήθηκαν από το σεισμό της 13ης Μαΐου 1995 στους Νομούς 
Κοζάνης και Γρεβενών. 

3. Το Π.Δ. 69/1988 «Οργανισμός Γ ενικής Γ ραμματείας Δη¬ 
μοσίων Έργων». 

4. Την κοινή απόφαση Δ16α/04/773/29.11.90 του Υπουρ¬ 
γού Προεδρίας και του Αναπλ. Υπουργού ΠΕΧΩΔΕ σχετικά με 
τον αριθμό των υπογραφών. 

5. Την κοινή απόφαση Δ17α/03/99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του Υπουρ¬ 
γού ΠΕ.ΧΩ.Δ.Ε. με θέμα «ανάθεση αρμοδιοτήτων Υπουργού 
Περιβάλλοντος, Χωροταξίας και Δημοσίων Έργων στους 
Υφυπουργούς Περιβάλλοντος, Χωροταξίας και Δημοσίων 
Έργων Χρήστο Βερελή και Θεόδωρο Κολιοπάνο». 

-Επειδή οι αιτήσεις επισκευής ή ανακατασκευής για χορή¬ 
γηση δανείου και έκδοση αδείας πρέπει να συνοδεύονται από 
ολοκληρωμένες μελέτες. 

-Επειδή πολλοί σεισμόπληκτοι δεν μπόρεσαν να υποβά¬ 
λουν αιτήσεις για χρηματοδότηση έγκαιρα. 

-Επειδή σύμφωνα με την παρ. 3 της Π.Υ.Σ. 242/6.6.95 δί¬ 
νεται στον Υφυπουργό ΠΕ.ΧΩ.Δ.Ε. η δυνατότητα να παρατεί¬ 
νει την προθεσμία για την υποβολή αιτήσεων για τρία εξάμηνα 
ακόμη, αποφασίζουμε: 

1. Παρατείνουμε την προθεσμία για την υποβολή αιτήσεων 
και τεχνικών μελετών για τη χορήγηση αδειών και χρηματοδό¬ 
τηση των σεισμοπλήκτων των Νομών Γ ρεβενών και Κοζάνης 
που λήγει στις 7.12.1996 για ένα εξάμηνο ακόμη, δηλαδή μέ¬ 
χρι 7.6.1997. 

Από τις διατάξεις της απόφασης αυτής δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 10 Δεκεμβρίου 1996 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΣ 

-φ- 

Αριθ. ΙΒ/11508 (3) 

Συμπλήρωση της αριθ. ΙΒ/6722/29.8.96 (ΦΕΚ 794/Β7 

29.8.96) κοινής υπουργικής απόφασης «μεταφορά μαθη¬ 
τών Π/θμιας και Δ/θμιας Εκπ/σης. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 9 του άρθρου 2 του Ν. 1566/85 
(ΦΕΚ 167/Α) «δομή και λειτουργία της Π/θμιας και Δ/θμιας 
Εκπ/σης και άλλες διατάξεις». 

2. Τις διατάξεις της παρ. 25 του άρθρου 6 του Ν. 2240/94 
(ΦΕΚ 153/Α') «συμπλήρωση διατάξεων για τη Νομαρχιακή 
Αυτοδιοίκηση και άλλες διατάξεις». 

3. Τις διατάξεις της παρ. 3 της αριθ. 99/22.8.90 ΠΥΣ (ΦΕΚ 
109/Α790). 

4. Τις διατάξεις της παρ. 3 της αριθ. 112/26.9.90 ΠΥΣ 
(ΦΕΚ 131/Α/90). 

5. Τις διατάξεις του άρθρου 3 του Ν. 2362/1995. 

6. Την αριθ. ΙΒ/6722/29.8.96 (ΦΕΚ 794/Β729.8.96) κοινή 
υπουργική απόφαση «μεταφορά μαθητών Π/θμιας και Δ/ 
θμιας Εκπ/σης». 

7. Από την απόφαση αυτή δεν προκαλείται δαπάνη, αποφα¬ 
σίζουμε: 

Συμπληρώνουμε την αριθ. ΙΒ/6722/29.8.96 (ΦΕΚ 794/Β7 
29.8.96) κοινή απόφαση των Υπουργών Εθνικής Παιδείας και 
θρησκευμάτων, Οικονομικών και Εσωτερικών - Δημόσιας 
Διοίκησης και Αποκέντρωσης και προσθέτουμε στο τέλος της 
παρ. 2 του άρθρου 3 αυτής το ακόλουθο εδάφιο: 

Σε ιδιαίτερα εξαιρετικές περιπτώσεις και με ευθύνη του οι¬ 
κείου Νομάρχη είναι επιτρεπτή η υπέρβαση του ποσού των 


170.000 δρχ. και πάντα μέσα στα πλαίσια των πιστώσεων που 
κατανέμονται και διατίθενται στον προϋπολογισμό των Νο¬ 
μαρχιακών Αυτοδιοικήσεων για τη μεταφορά των μαθητών 
από τις πιστώσεις του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 11 Δεκεμβρίου 1996 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΑΛ. ΠΑΠΑΔΟΠΟΥΛΟΣ Ν. ΧΡ1ΣΤΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Γ.Δ. ΑΡΣΕΝΗΣ 

Αριθ. Φ.124/55/Β2 5750 (4) 

Αδεια κατοχής Β' θέσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «Για τη δομή και 
τη λειτουργία των Ανωτάτων Εκπαιδευτικών Ιδρυμάτων» 
όπως συμπληρώθηκε με την παρ. 6 του άρθρου 48 του Ν. 
1303/83. 

2. Το αριθ. 459/2.11.83 Π.Δ. (ΦΕΚ 157/29.11.83 τ. Α'). 

3. Το αριθ. 129/10.4.1991 Π.Δ. (ΦΕΚ 52/11.4.91 τ. Α'). 

4. Τα αριθ. 14874/632/6/87, 11527/507/10.5.88 έγ¬ 
γραφα του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 (ΦΕΚ 
76/14.3.89 τ. Α'). 

6. Το αριθ. 3728/12.12.1996 έγγραφο του Παντείου Παν/ 
μίου Αθηνών. 

7. Τις διατάξεις του άρθρου 28 παρ. 10 του Ν. 2083/ΦΕΚ 
159/21.9.92 τ. Β'. 

8. Την αριθ. ΣΤ5/36/6.11.1996 απόφαση του Υπουργού 
Εθνικής Παιδείας και θρησκευμάτων εκχώρησης δικαιώμα¬ 
τος υπογραφής «Με εντολή Υπουργού» στο Γ ενικό Γ ραμμα- 
τέα του ΥΠΕΠΘ (ΦΕΚ 1015/τ. Β78.11.1996). 

9. Το άρθρο 32 παρ. 18 του Ν. 2190/1994, αποφασί¬ 
ζουμε: 

Παρέχουμε την άδεια στον Ανδρέα Λοβέρδο, Αναπληρωτή 
Καθηγητή του Γ ενικού Τ μή ματος Δικαίου του Παντείου Πανε- 
πιστημίου Αθηνών προκειμένου να κατέχει και θέση Γενικού 
Γραμματέα του Υπουργείου Εσωτερικών, Δημόσιας Διοίκη¬ 
σης και Αποκέντρωσης. 

Η άδεια ισχύει από την ημέρα ανάληψης των καθηκόντων 
της δεύτερης θέσης ή της έναρξης της δεύτερης απασχόλη¬ 
σης, εφόσον είχε προηγηθεί η υποβολή αίτησης χορήγησης 
της σχετικής άδειας, αλλιώς από την ημέρα υποβολής της αί¬ 
τησης. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 16 Δεκεμβρίου 1996 
Με εντολή Υπουργού 
Ο Γ ενικός Γ ραμματέας 

ΑΓΓΕΛΟΣ ΖΗΣΙΜΟΠΟΥΛΟΣ 

- ♦ - 

Αριθ. 21332/Ε (5) 

Προκήρυξη θέσης του Προέδρου Διοικητικού Συμβουλίου - 

Διευθύνοντα Συμβούλου της Ελληνικής Ραδιοφωνίας - Τη¬ 
λεόρασης Α.Ε. (ΕΡΤ Α.Ε.). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του Ν. 1730/87 (ΦΕΚ 145/Α'), όπως 
ισχύει. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις διατάξεις των άρθρων 6 και 7 του Ν. 2414/96 (ΦΕΚ 
135/Α'). 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπολο¬ 
γισμού, προκηρύσσουμε: 

Τη θέση του Προέδρου Διοικητικού Συμβουλίου - Διευθύ- 
νοντα Συμβούλου της ΕΡΤ Α.Ε., με τους ακόλουθους όρους 
και προϋποθέσεις: 

Α. Περιγραφή της θέσης 

Ο Πρόεδρος του Διοικητικού Συμβουλίου και Διευθύνων 
Σύμβουλος θα ηγηθεί των προσπαθειών της Εταιρείας να 
αντιμετωπίσει την πρόκληση του 21ου αιώνα μέσα σε ένα 
ιδιαίτερα ανταγωνιστικό περιβάλλον. 

Συγκεκριμένα θα κληθεί να βοηθήσει στην ανάπτυξη της 
δημόσιας Ραδιοφωνίας και Τηλεόρασης, ώστε αυτές να συμ¬ 
βάλλουν, με τον καλύτερο δυνατό τρόπο, στην ενημέρωση, 
μόρφωση, ψυχαγωγία και πολιτιστική αναβάθμιση του Ελληνι¬ 
κού λαού. 

θα πρέπει να επιμεληθεί της κατάρτισης Στρατηγικού και 
Επιχειρησιακού Σχεδίου, με στόχο τον εκσυχρονισμό της 
Εταιρείας στο σύνολο των δραστηριοτήτων της. 

Ειδικότερα, θα πρέπει να αναφέρεται στα ακόλουθα: 

1. Στην οικονομική εξυγίανση της ΕΡΤ, ήτοι μείωση δαπα¬ 
νών, αύξηση εσόδων, ανακατανομή πόρων σε παραγωγικές 
δραστηριότητες κ.λπ. 

2. Στην αναμόρφωση των εργασιακών σχέσεων, με στόχο 
την ορθολογικότερη λειτουργία της ΕΡΤ και την αύξηση της 
παραγωγικότητας. 

3. Στην θεματική εξειδίκευση των προγραμμάτων της, έτσι 
ώστε να ανταποκρίνεται στις απαιτήσεις του ραδιοτηλεοπτι¬ 
κού ανταγωνισμού, στην καλύτερη αξιοποίηση του ανθρώπι¬ 
νου δυναμικού και των οικονομικών και τεχνικών πόρων. 

Β. Προσόντα υποψηφίου 

Ο υποψήφιος πρέπει να διαθέτει πτυχίο Ανωτάτου Εκπαι¬ 
δευτικού ιδρύματος (ΑΕΙ) της ημεδαπής ή ισότιμο της αλλο¬ 
δαπής και να έχει εμπειρία τουλάχιστον πέντε (5) ετών σε 
θέση σημαντικής ευθύνης και απαιτήσεων στο Δημόσιο ή τον 
ιδιωτικό Τομέα, με αντικείμενο συναφές προς το αντικείμενο 
των δραστηριοτήτων της ΕΡΤ Α.Ε. 

Επίσης, πρέπει να έχει επιδείξει κοινωνική δραστηριότητα, 
να διαθέτει διοικητικές ικανότητες, στρατηγική σκέψη, εξαι¬ 
ρετική αντίληψη πολύπλοκων καταστάσεων, ανεπτυγμένη 
ικανότητα επικοινωνίας και άριστη γνώση της Ελληνικής και 
μίας ακόμη γλώσσας Κράτους - Μέλους της Ε.Ε. 

Για τους υποψηφίους ισχύουν τα κωλύμματα του άρθρου 
22, του προεδρικού Διατάγματος 611/1977 (ΦΕΚ Α 198), 
όπως αυτό ισχύει, εκτός των ορίων ηλικίας. 

Η προκηρυσσόμενη θέση είναι ασυμβίβαστη με οποιαδή¬ 


ποτε άλλη θέση στο δημόσιο ή στον ιδιωτικό τομέα. 

Επίσης, οι υποψήφιοι δεν μπορούν να έχουν την ιδιότητα 
του εταίρου ή μετόχου σε επιχείρηση που έχει υποχρέωση 
καταχώρησης στο Μητρώο του Τμήματος Ελέγχου Διαφά¬ 
νειας του Εθνικού Ραδιοτηλεοπτικού Συμβουλίου (Π.Δ. 310/ 
1996, ΦΕΚ Α’214). 

Οι υποψήφιοι υποβάλλουν σχετική δήλωση του άρθρου 8, 
του Ν. 1599/1986. 

Το ύψος της αμοιβής θα είναι ανάλογο με τις ευθύνες και 
απαιτήσεις της θέσης και ένα μέρος της θα συνδέεται άμεσα 
με το επιχειρησιακό αποτέλεσμα. Η θέση συνοδεύεται από 
πενταετές συμβόλαιο. 

Γ. Διαδικασία πρόσληψης 

Οι ενδιαφερόμενοι που κατέχουντα ουσιαστικά προσόντα 
για τις απαιτήσεις της θέσης, πρέπει να καταθέτουν αίτηση 
συνοδευόμενη από λεπτομερές βιογραφικό σημείωμα, τί¬ 
τλους σπουδών, αναλυτική έκθεση σχετικά με την αντιμετώ¬ 
πιση των προβλημάτων της ΕΡΤ Α.Ε. και το γενικότερο ρόλο 
της δημόσιας ραδιοφωνίας και τηλεόρασης και άλλα υποστη¬ 
ρικτικά της υποψηφιότητάς τους δικαιολογητικά και λοιπά 
στοιχεία στη Διεύθυνση Εποπτείας των ΜΜΕ, τμήμα Διοικητι¬ 
κής Εποπτείας ΜΜΕ, οδός Ζαλοκώστα, αριθμ. 10. 

Η επιλογή του διευθύνοντος συμβούλου γίνεται από τους 
Υπουργούς Εθνικής Οικονομίας, Οικονομικών και Τύπου και 
Μέσων Μαζικής Ενημέρωσης με κοινή απόφασή τους που 
λαμβάνεται εντός πέντε ημερών από τη λήξη της προθεσμίας 
υποβολής υποψηφιοτήτων. Η κοινή απόφαση αποστέλλεται 
στο Εθνικό Συμβούλιο Ραδιοτηλεόρασης το οποίο αποφαίνε- 
ται με απλή γνώμη μέσα σε προθεσμία που ορίζει ο Υπουργός 
Τύπου και ΜΜΕ σύμφωνα με το άρθρο 3 παρ. 4 του Ν. 1866/ 

1989, όπως αυτό ισχύει. Μετά την περιέλευση στον Υπουργό 
Τύπου και ΜΜΕ της γνώμης του ΕΣΡ, εκδίδεται η προβλεπό- 
μενη από το άρθρο 6, παράγραφος 2, του νόμου 2414/1996 
κοινή υπουργική απόφαση. 

Οι αιτήσεις υποψηφιοτήτων κατατίθενται αυτοπροσώπως ή 
δια αντιπροσώπου μέχρι τις 3 Ιανουάριου 1997, θα τηρηθεί δε 
απόλυτη εχεμύθεια. 

Η παρούσα θα δημοσιευθεί στην Εφημερίδα της Κυβερνή- 
σεως και σε τρεις εφημερίδες πανελλήνιας κυκλοφορίας. 

Αθήνα, 12 Δεκεμβρίου 1996 

οι ΥΠΟΥΡΓΟΙ 

ΤΥΠΟΥ ΚΑΙ ΜΕΣΩΝ 

ΕΘΝΙΚΗΣ ΟΙΚΟΝΟΜΙΑΣ ΜΑΖΙΚΗΣ ΕΝΗΜΕΡΩΣΗΣ 

Γ. ΠΑΠΑΝΤΩΝΙΟΥ Δ. ΡΕΠΠΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


